

SPRÁVA O ÚČASTI VEREJNOSTI NA TVORBE PRÁVNYCH PREDPISOV


Verejnosť bola o príprave návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 115/2018 Z. z., ktorým sa ustanovuje výška úhrad zdravotnej poisťovne za poskytovanie zubno-lekárskej pohotovostnej služby a ambulantnej pohotovostnej služby, spôsob výpočtu a pravidlá výpočtu týchto úhrad v znení neskorších predpisov informovaná aj prostredníctvom zverejnenia predbežného oznámenia vo verejnosti prístupnom informačnom systéme verejnej správy Slov-Lex pod číslom PI/2026/145. Predbežná informácia bola zverejnená od 08.06.2026 do 20.07.2026. Verejnosť mala možnosť zasielať návrhy a podnety k návrhu vyhlášky, podávať pripomienky.
K predbežnej informácii boli v rámci procesu pripomienkovania predbežnej informácie v informačnom systéme verejnej správy Slov-Lex zo strany verejnosti predložené nasledujúce pripomienky a návrhy:

VYJADRENIA K PREDBEŽNEJ INFORMÁCII č. PI/2026/145
Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 115/2018 Z. z., ktorým sa ustanovuje výška úhrad zdravotnej poisťovne za poskytovanie zubno-lekárskej pohotovostnej služby a ambulantnej pohotovostnej služby, spôsob výpočtu a pravidlá výpočtu týchto úhrad v znení neskorších predpisov
Počet vznesených vyjadrení: 	1

	VšZP
Všeobecná zdravotná poisťovňa, a. s.
	Navrhujeme termín účinnosti zmeny nariadenia vlády Slovenskej republiky najskôr odo dňa 01.01.2027, t. j. tak, aby dopad zmeny ovplyvnil až rozpočet zdravotných poisťovní na rok 2027.
Odôvodnenie:
Vzhľadom na to, že nie je uvedený termín, ku ktorému má nastať účinnosť navrhovanej zmeny, pričom predpokladaný termín začatia pripomienkového konania v septembri 2026 nevylučuje dopad aj na rozpočet zdravotných poisťovní na rok 2026, navrhujeme termín účinnosti zmeny nariadenia vlády najskôr odo dňa 01.01.2027. Uvedené navrhujeme z dôvodu záujmu vyhnúť sa dopadu zmeny nariadenia vlády na rozpočet zdravotných poisťovni na rok, v ktorom táto zmena nebola zapracovaná.




